b'\n_START_ARTICLE_\nAntrozoologi\n_START_PARAGRAPH_\nAntrozoologi er studiet av samhandlinger mellom mennesker og dyr og beskrives ogs\xc3\xa5 som vitenskapen som fokuserer p\xc3\xa5 alle sider ved menneske-dyr-binding og som er en bro mellom natur- og samfunnsvitenskapene._NEWLINE_The Encyclopedia of Applied Animal Behavior and Welfare beskriver Antrozoology slik: _NEWLINE_\xc2\xabAntrozoology er studiet av dyr-menneske interaksjon. Kombinasjonen anthro-, i betydningen om mennesker, og zoology forekom f\xc3\xb8rste gang i 1987 som tittelen p\xc3\xa5 tidsskriftet Anthrozo\xc3\xb6s, og ble senere brukt i navnet p\xc3\xa5 International Society for Anthrozoology (selv om anthropozoology ville v\xc3\xa6rt riktigere etymologisk). Brukt bokstavelig ville anthrozoology omfatte mye av konserveringsvitenskap, dyrevelferd og anvendt dyre \xc3\xb8kologi, men brukes vanligvis om forbindelser og spesielt forhold mellom individuelle mennesker og individuelle dyr heller enn om interaksjon som omfatter befolkningsgrupper. Anthrozoology omfatter, men er ikke begrenset til, studie av bindingen mellom mennesker og dyr. Det burde logisk ogs\xc3\xa5 inkludere mislykkede og dysfunksjonelle interaksjoner, men gj\xc3\xb8r sjelden det.\xc2\xbb _NEWLINE_Antrozoologi er et moderne tverrfaglig felt i framvekst som overlapper med en rekke andre fagfelt, deriblant etologi, medisin, psykologi, veterin\xc3\xa6rmedisin og zoologi. Et hovedfokus innen antrozoologisk forskning er tallfesting av de positive effektene av menneske-dyrforbindelser hos begge parter og studiet av virkeligheten av deres samhandlinger._NEWLINE_Swabe.org kommer med f\xc3\xb8lgende kommentar: \xc2\xabI realiteten er homogeniteten i antrozoologisk forskning liten, ihvertfall n\xc3\xa5r det gjelder faglige innfallsvinkler, metodologi og teori. Den akademiske bakgrunn hos antrozoologiske forskere kan v\xc3\xa6re ekstremt variert. Blant gruppen som studerer menneske-dyr-relasjonen finner man for eksempel sosiologer, psykologer, zoologer, etologer, historikere, filosofer, veterin\xc3\xa6rer og til og med leger.\xc2\xbb_NEWLINE_De legger til at antrozoologi kan skjene over i etikk, adferdsvitenskap, velferd og PR, og mange andre omr\xc3\xa5der innen menneske-dyr-grensesnittet.'